OBRAZLOŽENJE 1. IZMJENA I DOPUNA

PRORAČUNA GRADA BUZETA ZA 2022. GODINU

Proračun Grada Buzeta za 2022. godinu sa projekcijama za 2023. i 2024. godinu usvojen je na sjednici Gradskog vijeća Grada Buzeta održanoj 22. prosinca 2021. godine i objavljen u ''Službenim novinama Grada Buzeta'' broj 10/21.). Zakonom o proračunu (''Narodne novine'', broj 144/21) utvrđeno je da, ako se tijekom proračunske godine povećaju odnosno smanje prihodi i rashodi, proračun se mora uravnotežiti. Uravnoteženje proračuna provodi se tijekom proračunske godine izmjenama i dopunama proračuna. Budući da su od donošenja Proračuna Grada Buzeta za 2022. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, potrebno je izvršiti rebalans proračuna.

**Prvim izmjenama i dopunama Proračuna Grada Buzeta za 2022. godinu predlaže se povećanje proračuna za 6.842.913,05 kuna odnosno za 12,61%.** Ovim dokumentom mijenja se samo Proračun za 2022. godinu, projekcije proračuna za 2022. i 2023. godinu se ne mijenjaju.

U 1. izmjene i dopune Proračuna Grada Buzeta za 2022. godinu uključena je razlika viška prihoda iz 2021. godine za Grad Buzet te viškovi prihoda iz prethodne godine za svih 11 Mjesnih odbora i 4 proračunska korisnika (Dječji vrtić, Dom za starije osobe, Pučko otvoreno učilište i Javnu vatrogasnu postrojbu) u ukupnom iznosu od 5.592.066,55 kn.

Uz povećanje namjenskih prihoda od viška prihoda iz prethodne godine, planirano je povećanje prihoda od poreza na dohodak temeljem bolje realizacije u 2022. godini u odnosu na planiranu proračunom za 2022. godinu, povećanje prihoda po posebnim propisima, temeljem bolje realizacije u 2022 a smanjuju se prihodi od pomoći iz inozemstva i od subjekata općeg proračuna, razlog je realizacija prihoda u proračunu Grada Buzeta u drugoj polovici prosinca, 2021. U drugoj polovici 2022 godine planira se Rekonstrukcija (modernizacija) sustava javne rasvjete, za što Grad planira zaduženje kod financijske institucije u iznosu od 3.500.000,00 kuna.

Izmjene Proračuna se sastoje od:

* Općeg dijela Proračuna kojeg čini Račun prihoda i rashoda,
* Posebnog dijela Proračuna u kojem su rashodi poslovanja i rashodi za nabavu nefinancijske imovine raspoređeni po nositeljima i korisnicima te prikazani po programima, aktivnostima, izvorima financiranja te funkcijskoj klasifikaciji,

U nastavku teksta slijedi obrazloženje općeg dijela proračuna odnosno ukupnih prihoda i rashoda koji se predlažu 1. izmjenama i dopunama Proračuna Grada Buzeta za 2022. godinu. Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji upravni odjeli gradske uprave, detaljnije se obrazlažu uz pripadajuće izmjene i dopuna programa.

**PRIHODI I PRIMICI PRORAČUNA**

***Struktura 1. izmjena i dopuna Proračuna Grada Buzeta za 2022. godinu po osnovnoj klasifikaciji***

|  |  |  |  |  |  |
| --- | --- | --- | --- | --- | --- |
|  | **VRSTA PRIHODA / PRIMITAKA** | **PLANIRANO** | **PROMJENA IZNOS** | **NOVI IZNOS** | **INDEX** |
|  | **SVEUKUPNO PRIHODI** | **54.279.722,18** | **6.842.913,05** | **61.122.635,23** | **112,61** |
| **6** | **Prihodi poslovanja** | **43.675.388,84** | **-299.153,50** | **43.376.235,34** | **99,32** |
| 61 | Prihodi od poreza | 14.757.060,00 | 403.000,00 | 15.160.060,00 | 102,73 |
| 63 | Pomoći iz inozemstva i od subjekata unutar općeg proračuna | 14.590.057,84 | -816.000,00 | 13.774.057,84 | 94,41 |
| 64 | Prihodi od imovine | 1.280.633,00 | -5,00 | 1.280.628,00 | 100,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 12.583.638,00 | 105.851,50 | 12.689.489,50 | 100,84 |
| 66 | Prihodi od prodaje proizvoda i robe te pruženih usluga i prihodi od donacija | 464.000,00 | 8.000,00 | 472.000,00 | 101,72 |
| **7** | **Prihodi od prodaje nefinancijske imovine** | **1.121.000,00** | **0,00** | **1.121.000,00** | **100,00** |
| 71 | Prihodi od prodaje neproizvedene dugotrajne imovine | 1.001.000,00 | 0,00 | 1.001.000,00 | 100,00 |
| 72 | Prihodi od prodaje proizvedene dugotrajne imovine | 120.000,00 | 0,00 | 120.000,00 | 100,00 |
| **8** | **Primici od financijske imovine i zaduživanja** | **7.533.333,34** | **3.500.000,00** | **11.033.333,34** | **146,46** |
| 84 | Primici od zaduživanja | 7.533.333,34 | 3.500.000,00 | 11.033.333,34 | 146,46 |
| **9** | **Vlastiti izvori** | **1.950.000,00** | **3.642.066,55** | **5.592.066,55** | **286,77** |
| 92 | Rezultat poslovanja | 1.950.000,00 | 3.642.066,55 | 5.592.066,55 | 286,77 |

Prihodi od poreza povećavaju se za 403.000,00 kuna (2,73%) na temelju očekivane veće realizacije prihoda poreza i prireza na dohodak i poreza na imovinu u odnosu na osnovni proračun.

Pomoći iz inozemstva i od subjekata unutar općeg proračuna, predloženim izmjenama se smanjuju za 816.000,00 kuna (za 5,59%). U nastavku je prikaz planiranih pomoći iz fondova EU, državnog proračuna, županijskog proračuna te ministarstava kao i tekuće pomoći izravnanja za decentralizirane funkcije vatrogastva:

|  |  |  |  |  |
| --- | --- | --- | --- | --- |
|   | **VRSTA PRIHODA** | **PLANIRANO** | **PROMJENA**  | **NOVI IZNOS** |
| **63** | **Pomoći iz inozemstva i od subjekata unutar općeg proračuna** | **14.590.057,84** | **-816.000,00** | **13.774.057,84** |
| 6331 | Tekuće pomoći iz županijskog proračuna | 153.000,00 | 50.000,00 | 203.000,00 |
| 6331 | Tekuća pomoć Ministarstva znanosti , obrazovanja i športa - sufinanciranje programa Dječjeg vrtića | 12.000,00 | 0,00 | 12.000,00 |
| 6331 | Tekuće pomoći proračunu iz drugih proračuna-kompenzacijske mjere | 780.000,00 | 0,00 | 780.000,00 |
| 6331 | Tekuća pomoć Županijski proračun -Dom za starije | 86.000,00 | 0,00 | 86.000,00 |
| 6331 | Tekuća pomoć od FZOEU za GIS | 0,00 | 75.000,00 | 75.000,00 |
| 6331 | Tekuće pomoći proračunu iz drugih proračuna- Općina Lanišće za financiranje iznad minimalnog standarda | 10.000,00 | 0,00 | 10.000,00 |
| 6331 | Tekuće pomoći proračunu iz drugih proračuna (donacije PVZ) | 220.000,00 | 20.000,00 | 240.000,00 |
| 6331 | Tekuće pomoći proračunu iz drugih proračuna korisnik POU | 50.000,00 | -50.000,00 | 0,00 |
| 6332 | Kapitalne pomoći proračunu iz drugih proračuna korisnik POU | 20.000,00 | 70.000,00 | 90.000,00 |
| 6331 | Tekuća pomoć županijskog proračuna, Domu za starije osobe | 14.950,00 | 0,00 | 14.950,00 |
| 6331 | Tekuće pomoći županijskih proračuna (sufinanciranje programa zavičajnost IŽ) | 0,00 | 5.000,00 | 5.000,00 |
| 6332 | Kapitalna pomoć za projekt uređenja dječjeg igrališta u Sjevernoj ulici | 119.040,00 | 0,00 | 119.040,00 |
| 6332 | Kapitalna potpora APPRRR za rekonstrukciju i dogradnju Dječjeg vrtića ''Grdelin'' Buzet | 500.000,00 | 0,00 | 500.000,00 |
| 6332 | Kapitalne pomoći - Ministarstvo regionalnog razvoja i fondova EU, za dogradnju dječjeg vrtića | 2.000.000,00 | -1.150.000,00 | 850.000,00 |
| 6351 | Tekuće pomoći za izravnanja za decentralizirane funkcije | 2.463.042,00 | 0,00 | 2.463.042,00 |
| 6381 | Tekuće pomoći - Projekt Unapređenje i poboljšanje izvaninstitucionalne skrbi za osobe treće životne | 170.212,40 | 164.000,00 | 334.212,40 |
| 6382 | Kapitalne pomoći iz državnog proračuna temeljem prijenosa EU sredstava, projekt dogradnje Doma za starije Buzet | 7.395.653,44 | 0,00 | 7.395.653,44 |
| 6382 | Kapitalne potpora za projekt Eduktivna staza ''Šume-zeleno blago buzeštine'' | 369.160,00 | 0,00 | 369.160,00 |
| 6382 | Kapitalna pomoć za izradu projektne dokumentacije za prijavu projekta sanacija odlagališta ''Griža'' | 225.000,00 | 0 | 225000 |
| 6361 | Tekuće pomoći proračunskim korisnicima iz proračuna koji im nije nadležan | 2.000,00 | 0,00 | 2.000,00 |

Najveće promjene u prikazanoj tablici odnose se na smanjenje kapitalne pomoći (-1.150.000,00 kuna) Ministarstva regionalnog razvoja i fondova EU, za dogradnju dječjeg vrtića, za iznos koji je uplaćen u drugoj polovici prosinca, 2021.

Prihodi od upravnih i administrativnih pristojbi, pristojbi po posebnim propisima i naknada, povećavaju se za 105.851,50 kuna, a odnose se na realizaciju usluga vođenja zaduženja i naplate naknade za uređenje voda.

Grad Buzet se u 2022. godini planira zadužiti za 3.500.000,00 kuna kod HBOR-a za financiranje rekonstrukcije (modernizacije) sustava javne rasvjete. Koristi od zaduživanja za energetsku obnovu javne rasvjete, detaljno su objašnjene u nastavku ovog obrazloženja unutar programa gradnje objekata i uređaja.

Nakon izrade godišnjih obračuna za prethodnu godinu, proračunski korisnici dostavili su izmjene svojih financijskih planova u kojima predlažu raspored viška prihoda iz prethodne godine. U nastavku je prikazano povećanje prihoda po proračunskim korisnicima, a raspodjela sredstava na rashodovnoj strani prikazana je kroz programe za pojedinu djelatnost.

***Povećanje prihoda kod proračunskih korisnika iz viška prihoda prethodne godine i vlastitih sredstava***

|  |  |  |  |
| --- | --- | --- | --- |
| **PRORAČUNSKI KORISNIK** | **PLANIRANO**  | **PROMJENA**  | **NOVI IZNOS** |
| Javna vatrogasna postrojba | 314.258,00 | 51.470,99 | 365.728,99 |
| Dječji vrtić ''Grdelin'' Buzet | 1.644.100,00 | 34.221,16 | 1.678.321,16 |
| Pučko otvoreno učilište Augustin Vivoda | 359.005,00 | 69.053,39 | 428.058,39 |
| Dom za starije osobe Buzet | 17.864.579,78 | 9.442,61 | 17.874.022,39 |

**Mjesni odbori** ostvarili su po godišnjim izvještajima za prethodnu godinu ukupni višak od 206.248,29 kuna, koji je prenesen u ovu godinu, a detaljniji prikaz po Mjesnom odboru prikazan je u nastavku:

|  |  |  |  |
| --- | --- | --- | --- |
| MJESNI ODBOR | **PLANIRANO**  | **PROMJENA**  | **NOVI IZNOS** |
| Višak prihoda MO Buzet | 0,00 | 28.742,36 | 28.742,36 |
| Višak prihoda MO Buzet Stari grad | 0,00 | 23.387,08 | 23.387,08 |
| Višak prihoda MO Roč | 0,00 | 31.404,23 | 31.404,23 |
| Višak prihoda MO Krušvari | 0,00 | 1.361,34 | 1.361,34 |
| Višak prihoda MO Sovinjak | 0,00 | 1.181,66 | 1.181,66 |
| Višak prihoda MO Sveti Ivan | 0,00 | 14.632,91 | 14.632,91 |
| Višak prihoda MO Sveti Martin | 0,00 | 51.304,45 | 51.304,45 |
| Višak prihoda MO Svi Sveti | 0,00 | 9.706,60 | 9.706,60 |
| Višak prihoda MO Štrped | 0,00 | 4.045,80 | 4.045,80 |
| Višak prihoda MO Veli i Mali Mlun | 0,00 | 22.563,14 | 22.563,14 |
| Višak prihoda MO Vrh | 0,00 | 17.918,72 | 17.918,72 |
| **UKUPNO** | **0,00** | **206.248,29** | **206.248,29** |

**RASHODI I IZDACI PRORAČUNA**

U nastavku se daje prikaz promjena na osnovnim skupinama rashoda i izdataka u odnosu na početni proračun:

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA RASHODA / IZDATAKA** | **PLANIRANO** | **PROMJENA IZNOS** | **NOVI IZNOS** | **INDEKS** |
|  | **SVEUKUPNO RASHODI / IZDACI** | **54.279.722,18** | **6.842.913,05** | **61.122.635,23** | 112,61 |
| **3** | **Rashodi poslovanja** | **35.400.339,09** | **2.376.721,76** | **37.777.060,85** | 106,71 |
| 31 | Rashodi za zaposlene | 15.358.323,31 | 290.977,08 | 15.649.300,39 | 101,89 |
| 32 | Materijalni rashodi | 12.736.364,36 | 1.404.955,09 | 14.141.319,45 | 111,03 |
| 34 | Financijski rashodi | 382.617,28 | 0,00 | 382.617,28 | 100,00 |
| 35 | Subvencije | 360.000,00 | 0,00 | 360.000,00 | 100,00 |
| 36 | Pomoći dane u inozemstvo i unutar općeg proračuna | 1.308.249,78 | 10.005,10 | 1.318.254,88 | 100,76 |
| 37 | Naknade građanima i kućanstvima na temelju osiguranja i druge naknade | 1.028.000,00 | 10.500,00 | 1.038.500,00 | 101,02 |
| 38 | Ostali rashodi | 4.226.784,36 | 660.284,49 | 4.887.068,85 | 115,62 |
| **4** | **Rashodi za nabavu nefinancijske imovine** | **18.356.883,09** | **4.466.191,29** | **22.823.074,38** | 124,33 |
| 41 | Rashodi za nabavu neproizvedene dugotrajne imovine | 3.051.750,00 | 389.855,00 | 3.441.605,00 | 112,77 |
| 42 | Rashodi za nabavu proizvedene dugotrajne imovine | 15.270.133,09 | 4.076.336,29 | 19.346.469,38 | 126,69 |
| 45 | Rashodi za dodatna ulaganja na nefinancijskoj imovini | 35.000,00 | 0,00 | 35.000,00 | 100,00 |
| **5** | **Izdaci za financijsku imovinu i otplate zajmova** | **522.500,00** | **0** | 522.500,00 | 100,00 |
| 54 | Izdaci za otplatu glavnice primljenih kredita i zajmova | 522.500,00 | 0 | 522.500,00 | 100,00 |

Rebalansom za 2022. godinu ukupni rashodi/izdaci proračuna usklađuju se s procijenjenim prihodima/primicima, povećavaju se za 6.842.913,05 kuna (12,61%).

**31 - Rashodi za zaposlene** povećavaju se za 290.977,08 kuna, zbog obveza za isplatu otpremnina u Dječjem vrtiću Grdelin, planiranog usklađenja pravilnika Doma za starije osobe s dodacima kolektivnog ugovora za djelatnike socijalne skrbi, usklađenje rashoda za zaposlene kod proračunskog korisnika POU Buzet te korekcije obračuna plaća za djelatnike JVP. Detaljnije je objašnjeno u programima.

**32 - Materijalni rashodi** povećavaju se u iznosu od 1.404.955,09 kuna (11,03%).

Prikaz promjena materijalnih rashoda po razdjelima:

|  |  |  |  |  |
| --- | --- | --- | --- | --- |
| **Razdjel / Glava** | **Planirano 2022** | **Promjena** | **Novi iznos** | **Indeks** |
| UO za opće poslove, društvene djelatnosti i razvojne projekte | 2.117.086,40 | 522.348,29 | 2.639.434,69 | 124,673 |
| Javna vatrogasna postrojba Buzet | 406.100,37 | 105.300,00 | 511.400,37 | 125,93 |
| Dječji vrtić "Grdelin" Buzet | 1.715.100,00 | -43.678,84 | 1.671.421,16 | 97,4533 |
| Pučko otvoreno učilište Buzet | 506.000,00 | 47.203,39 | 553.203,39 | 109,329 |
| Dom za starije osobe Buzet | 2.009.979,76 | 9.442,00 | 2.019.421,76 | 100,47 |
| UO za financije i gospodarstvo | 533.748,23 | 50.115,00 | 583.863,23 | 109,389 |
| UO za gospodarenje prostorom | 5.448.349,60 | 714.224,64 | 6.162.574,24 | 113,109 |
| **UKUPNO:** | **12.736.364,36** | **1.404.954,48** | **14.141.318,84** | **111,031** |

Povećanje materijalnih rashoda u ***Upravnom odjelu za opće poslove društvene djelatnosti i razvojne projekte*** uglavnom se odnosi na materijalne rashode mjesnih odbora planiranih na temelju raspodjele viška iz prethodne godine, iznos 206.248,29 kn, ugovorene usluge probidžbe koje će se provoditi tijekom dogradnje Doma za starije (oglašavanje, vizualna rješenja, ketering, predstavljanje, letci), migracija servera koja je ugovorena prošle godine a faktura je ispostavljena i plaćena u ovoj godini 26.000,00 kn, sufinanciranje prijevoza djece u Novi vinodolski – ljetni kamp, 16.000,00 kn , zaštita spomenika kulture Sv.Bartol Roč i sakristija crkvice Sv.Jurija Buzet 50.000,00 kuna za što su sredstva osigurana od Istarske županije. Kod ***proračunskog korisnika Javne vatrogasne postrojbe*** uglavnom se povećava zbog troškova motornog benzina 50.000,00 kuna, energije 20.000,00 kuna, službene i zaštitne odjeće 20.000,00 kuna. ***Pučko otvoreno učilište*** povećava materijalne troškove za usluge održavanja sustava multimedijalne opreme i uređaja na kaštelu 28.150,00 kuna, te programe u kaštelu 15.000,00 kuna. Povećanje u ***upravnom odjelu za financije i gospodarstvo*** uglavnom se odnosi na računovodstvene usluge, u iznosu 47.615,00 kuna, zbog odlaska jednog djelatnika angažirane su vanjske usluge, s druge strane smanjeni su rashodi za zaposlene u odjelu. U ***upravnom odjelu za gospodarenje*** prostorom promjene se uglavnom odnose na **program održavanja objekata i uređaja** 354.284,52 kune (povećava se iznos za geodetske i ostale intelektualne usluge 114.800,52 kuna; izrada GIS prostornih podataka 45.000,00 kuna; održavanje naselja 67.000,00 kuna; obilježavanje naselja, ulica, cesta i prometne signalizacije 37.389,75 kuna; higijeničarski servis za 50.000,00 kuna; održavanje atmosferskih voda 30.000,00 kn), **poduzetnički inkubator Verzi** 133.484,84 kune (namjenski prenesena sredstva za ugovorene obveze iz EU projekta, revizija projekta 33.750,00 kn; praćenje i provedba projekta 40.034,84 kune te usluga upravljanja poduzetničkim inkubatorom 59.700,00 kuna) , **te 221.455,28 kuna održavanje objekata i uređaja** (održavanje zajedničkih dijelova i uređaja zgrada povećava se za 100.000,00 kuna; adaptacija i održavanje prostora za 75.000,00 kuna; adaptacija i održavanje stanova za posebne namjene 41.455,28 kuna), detaljnije je sve objašnjeno u programima.

**38 - Ostali rashodi** povećavaju se za 660.284,49 kuna, s uglavnom se odnose na program zaštite i očuvanja čovjekove okoline -Park odvodnja, prijenos za izgradnju kanalizacije i izradu projekata, 330.000,00 kuna; program gospodarenja otpadom-kapitalna potpora komunalnom poduzeću za kupnju komunalnog vozila 168.000,00 kuna, kapitalne potpore za energetsku obnovu u iznosu 130.000,00 kuna, te program ostale potrebe u kulturi 15.000,00 kuna.

**41-** **Rashodi za nabavu neproizvedene dugotrajne imovine,** predloženo povećanje uglavnom se odnosi na program gradnje objekata i uređaja, 276.855 kuna, te program gospodarstva (izradu programa raspolaganja zemljištem u vlasništvu RH i izradu programa zaštite divljači van lovnog područja), 68.000,00 kuna.

**42**- **Rashodi za nabavu proizvedene dugotrajne imovine**, predloženo povećanje odnosi se na program gradnje objekata i uređaja, 376.855,00 kuna povećava se iznos za izradu tehničke dokumentacije, 120.000,00 kuna za izgradnju javne rasvjete, 120.000,00 kuna troškove opremanja stanova POS-e a najveći iznos povećanja unutar navedenog programa, od 3.500.000,00 kuna odnosi se na rekonstrukciju (modernizaciju) sustava javne rasvjete Grada Buzeta.

 PROČELNICA

 Upravnog odjela za financije i gospodarstvo

 Nives Jakac